Nafarroako Parlamentuko Mahaiak, 2020ko irailaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, Reactivar Navarra-Nafarroa Suspertu Planaren 52. puntuan proposatzen den Euskal Autonomia Erkidegoko eta Akitania Berriko lehendakariekiko bilera deitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

Reactivar Navarra/Nafarroa Suspertu Planeko 52. puntuak Nafarroako Gobernua premiatzen du bilera baterako deia egin diezaien Euskal Autonomia Erkidegoko eta Akitania Berriko Eskualdeko lehendakariei, hainbat arlotan proposamenak lantzeko eta lankidetza-esparru horren aukera guztiak aprobetxatzeko”. Deitu al da bilera hori? Noizko aurreikusten da?

Iruñean, 2020ko irailaren 24an

Foru parlamentaria: Iñaki Iriarte López